ຊາວຫວຽດນາມ ຫຼາຍສິບຄົນ ປະທ້ວງຕໍ່ຕ້ານຈີນ
ພວກ​ປະ​ທ້ວງຫຼາຍຄົນ ໄດ້ຖືກຕໍາຫຼວດ ກວດຂຶ້ນລົດບັສ ໄປຍັງສູນກັກຂັງ. ກ່ອນໜ້ານັ້ນ ພວກແມ່ຍິງເຖົ້າກຸ່ມນຶ່ງ ທີ່ພາກັນປະທ້ວງ ການຍຶດທີ່ດິນ ກໍຖືກຈັບຄືກັນ.
HANOI — ຕໍາຫຼວດໄດ້ກວດຕ້ອນເອົາພວກປະທ້ວງຫຼາຍ ສິບຄົນ ໃສ່ລົດບັສໃນຕອນເຊົ້າວັນອາທິດມື້ນີ້ ໂຮມທັງແມ່ ແລະລູກນ້ອຍຜູ້ນຶ່ງ ຫຼັງຈາກມີປະຊາຊົນປະມານ 150 ໄປ ເຕົ້າໂຮມກັນຢູ່ເຂດໃຈກາງນະຄອນຫຼວງຮາໂນ່ຍ ເພື່ອ ປະທ້ວງພຶດຕິກໍາຕ່າງໆຂອງຈີນ ໃນເຂດທະເລຈີນໃຕ້ ໃນເວລາປະມານ 8 ໂມງເຄິ່ງ ເຊົ້າມື້ນີ້ ກຸ່ມຄົນທີ່ມີຫຼາຍກວ່າ 100 ຄົນ ໄດ້ໄປເຕົ້າໂຮມກັນຢູ່ທີ່ແຄມບຶງ Hoan Kiem ທີ່ ເປັນຈຸດທ່ອງທ່ຽວທີ່ມີຊື່ສຽງທີ່ສຸດຂອງຮາໂນ່ຍ ບາງຄົນໃສ່ ເສື້ອ t-shirt ທີ່ມີຮູບແຜນທີ່ຂອງໝູ່ເກາະ Paracel ແລະ Spratly ຊຶ່ງເປັນເຂດນໍ້າແດນດິນ ທີ່ອ້າງເອົາກໍາມະສິດໂດຍທັງຈີນແລະຫວຽດນາມນັ້ນ ອີກປ້າຍນຶ່ງທີ່ມີຮູບຂອງນາຍ Nguyen Phuong Uyen ນັກສຶກສາມະຫາວິທະຍາໄລ ທີ່ຖືກຈໍາຄຸກເມື່ອເດືອນຜ່ານມາ ຍ້ອນໄດ້ແຈກຢາຍໃບປິວ ທີ່ຮຽກຮ້ອງໃຫ້ພວກຄົນລົງ ສູ່ຖະໜົນເພື່ອປະທ້ວງອັນທີ່ເບິ່ງເຫັນກັນວ່າເປັນການຂະຫຍາຍເຂົ້າໄປໃນຫວຽດນາມ ຂອງຈີນນັ້ນ ຫຼັງຈາກພຽງບໍ່ເທົ່າໃນນາທີ ຕໍາຫຼວດກໍໄດ້ລວບຕົວພວກປະທ້ວງຄົນສໍາຄັນ ຈໍານວນນຶ່ງ ຂຶ້ນລົດບັສທີ່ຢູ່ໃກ້ໆນັ້ນ ໂຮມທັງແມ່ຍິງຄົນນຶ່ງ ທີ່ກໍາລັງອຸ້ມລູກນ້ອຍຂອງລາວນັ້ນນໍາ ນາຍ Nguyen Anh Dung ຜູ້ປະທ້ວງຄົນນຶ່ງ ເວົ້າວ່າ ໃນຕອນນັ້ນ ມີ 15 ຄົນຖືກຈັບໄປ ນາຍ Dung ເວົ້າອີກວ່າ ລົດບັສຄັນດັ່ງກ່າວ ແມ່ນແລ່ນມຸ່ງໜ້າໄປຍັງສູນກັກຂັງ Loc Ha ແລະເວົ້າຕໍ່ໄປວ່າ ຕົນບໍ່ຢ້ານກົວຫຍັງ ແລະຈະປະທ້ວງຕໍ່ໄປ ຫຼັງຈາກນັ້ນບໍ່ດົນ ກໍມີລົດບັສອີກຄັນນຶ່ງແລ່ນມາຈອດໃກ້ພວກປະທ້ວງ ແລະນາຍ Dung ກໍຖືກລາກໄປຂຶ້ນລົດບັສຄັນນັ້ນ ການປະທ້ວງກໍາລັງກາຍມາເປັນເລື້ອງປົກກະຕິຫຼາຍຂຶ້ນເລື້ອຍໆ ຢູ່ໃນຫວຽດນາມ ບໍ່ດົນ ກ່ອນການປະທ້ວງຕໍ່ຕ້ານຈີນເລີ່ມຂຶ້ນນັ້ນ ມີພວກແມ່ຍິງເຖົ້າກຸ່ມນ້ອຍໆກຸ່ມນຶ່ງ ພາ ກັນຍ່າງອ້ອມບຶງ ຖືປ້າຍປະທ້ວງການຍຶດທີ່ດິນທໍາກິນ ປະມານແປດຄົນໃນກຸ່ມດັ່ງກ່າວ ໄດ້ຖືກລວບຕົວ ຂຶ້ນລົດບັສໄປ ຍັງສູນກັກຂັງ